OpenLLM-France/wikimedia huggingface dataset:
# Akeley

Akeley és una població dels Estats Units a l'estat de Minnesota. Segons el cens del 2000 tenia 412 habitants.

## Demografia

Segons el cens del 2000, Akeley tenia 412 habitants, 179 habitatges, i 119 famílies. La densitat de població era de 107,5 habitants per km².
Dels 179 habitatges en un 27,9% hi vivien nens de menys de 18 anys, en un 40,8% hi vivien parelles casades, en un 16,8% dones solteres, i en un 33% no eren unitats familiars. En el 27,9% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,65.
Per edats la població es repartia de la següent manera: un 26% tenia menys de 18 anys, un 7,3% entre 18 i 24, un 28,2% entre 25 i 44, un 22,3% de 45 a 60 i un 16,3% 65 anys o més.
L'edat mediana era de 37 anys. Per cada 100 dones de 18 o més anys hi havia 93 homes.
La renda mediana per habitatge era de 26.719 $ i la renda mediana per família de 33.611 $. Els homes tenien una renda mediana de 26.023 $ mentre que les dones 19.063 $. La renda per capita de la població era de 13.749 $. Entorn del 17,2% de les famílies i el 17,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Akeley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Akeley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Anarquisme místic

Anarquisme místic (rus: Мистический анархизм, mistitxeski anarkhizm) és una tendència del simbolisme a Rússia. Té origen en l'obra de Gueorgui Txulkov, qui va popularitzar el seu moviment. El seu moment d'auge va ser entre 1906 i 1908. Durant la Revolució de 1905, la repressió governamental va prohibir la revista de Txulkov Новый путь (Novi Put, "Nou camí"), i els fets d'aquell any probablement influirien en el pensament de l'autor. Un cop acabada la revolta, Txulkov va crear el 1906 la revista Факелы (Fakely, "Torxes"), en la qual feia una antologia d'escrits simbolistes i on exhortava els artistes russos a "abandonar el simbolisme i la decadència i avançar envers la nova experiència mística." Més tard, el 1907, Txulkov va publicar un manifest de l'anarquisme místic. S'ha descrit la doctrina d'aquest autor com "un poti-poti de Nietzsche, Guertsen, Mikhaïl Bakunin, Merejkovski, Ibsen, Byron, les idees del socialisme utòpic, l'anarquisme cristià de Tolstoi i el rebuig de Dostoievski del concepte de necessitat.
Aleksandr Blok i especialment Viatxeslav Ivànov en principi donaren suport a aquesta nova doctrina, mentre que Valeri Briússov, que editava la principal revista simbolista, s'hi va oposar. La controvèrsia que en va resultar es va plasmar a les pàgines dels reculls simbolistes fins a finals de 1908.

## Vegeu també

* Edat de plata de la literatura russa

## Referències

* ↑ Joan Delaney Grossman. "Rise and Decline of the 'Literary' journal: 1880-1917" in Literary Journals in Imperial Russia, ed. Deborah A. Martinsen, Cambridge University Press, 1997, ISBN 0-521-57292-4, p.186
* ↑ O misticheskom anarkhizme, 1906, 57p. English translation as On Mystical Anarchism in Russian Titles for the Specialist no. 16, Letchworth, Prideaux P., 1971.
* ↑ Bernice Glatzer Rosenthal. New Myth, New World: From Nietzsche to Stalinism, Penn State Press, 2002, ISBN 0-271-02533-6 p. 42

## Bibliografia

* Bernice Glatzer Rosenthal. The Transmutation of the Symbolist Ethos: Mystical Anarchism and the Revolution of 1905, a Slavic Review 36, No. 4 (December 1977), pp. 608-627.
# Amblygobius albimaculatus

Amblygobius albimaculatus és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 18 cm de longitud total.

## Distribució geogràfica

Es troba des del Mar Roig i l'Àfrica oriental fins a Durban (Sud-àfrica), incloent-hi moltes illes de l'oest de l'Índic. També és present a Indonèsia, Austràlia, Japó, les Filipines i el Pacífic sud.

## Referències

* ↑ Bleeker P. 1874. Esquisse d'un système naturel des Gobioïdes. Arch. Neerl. Sci. Nat., Haarlem v. 9. 289-331.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Amblyglyphidodon melanopterus

Amblyglyphidodon melanopterus és una espècie de peix de la família dels pomacèntrids i de l'ordre dels perciformes que es troba a Tonga.
Els mascles poden assolir els 10,1 cm de longitud total.

## Referències

* ↑ BioLib
* 1 2 FishBase (anglès)
# Alternativa Nacionalista Canària

Alternativa Nacionalista Canaria (ANC) és un partit d'esquerra nacionalista canària sorgit a Tenerife el 2006. ANC es forma a partir d'una escissió d'Alternativa Popular Canària protagonitzada per les persones contràries a la integració d'aquesta en Alternativa Sí Se Puede por Tenerife. ANC també incorporarà persones procedents del Partit Nacionalista Canari descontentes amb l'acostament d'aquest partit a Coalició Canària. ANC es va presentar per primera vegada a les eleccions municipals, insulars i autonòmiques de 2006, únicament en l'illa de Tenerife, sense aconseguir representació. Sí que van aconseguir representació, no obstant això, algunes de les agrupacions municipals lligades a ANC, com és el cas d'Alternativa por Güímar (3 regidors) o Alternativa por Santa Úrsula (1 regidor). A les eleccions generals de 2008, Alternativa Nacionalista Canaria es va presentar en tot l'arxipèlag, aconseguint 979 vots (0,10% arreu de Canàries). Els seus millors resultats es van donar a Tenerife (0,14%) i Lanzarote (0,18%).

## Referències

* ↑ Resultats de les eleccions al Congrés de 2008 a Canàries Arxivat 2010-06-19 a Wayback Machine.

## Enllaços externs

* Alternativa Nacionalista Canària - Lloc web oficial
# Amorges (rebel)

Amorges (en grec antic: Ἀμόργης) fou un fill bastard del príncep aquemènida Pisutnes, sàtrapa de Lídia, el qual va encapçalar una revolta a Cària cap a l'any 414 aC continuadora de la revolta empresa a Lídia pel seu pare contra el rei Darios II de Pèrsia.
Empresonat el seu pare pel nou sàtrapa de Lídia Tisafernes, i executat per orde reial, segons la narració de Tucídides i Plutarc, el seu fill Amorges va continuar la revolta a Cària, on dominava el port de Iasos (entre Milet i Halicarnàs), i va tenir el suport atenès, malgrat el pacte entre els atenesos i Darios. Tisafernes va rebre orde de posar fi a la revolta, però Amorges, amb l'ajuda de mercenaris grecs facilitats pels atenesos, va poder resistir, car el setge de Iasos era impossible atesa la seva situació i el fet que estava molt ben fortificada.
La guerra entre Atenes i Esparta es va reprendre el 413 aC. Amb la derrota atenenca a Siracusa del 413 aC al 411 aC, el suport a Amorges es va acabar. Tisafernes va pactar amb els espartans l'any 412, acordant que aquestos donarien suport al rei de Pèrsia contra qualsevol rebel. A començaments del 411 aC els vaixells espartans es van acostar a Iasos i van ser confosos amb vaixells atenesos, aconseguint entrar al port; quan es van adonar de l'error ja era massa tard. Amorges va caure presoner en mans dels espartans, que el van lliurar a Tisafernes i els seus mercenaris van canviar de bàndol. Amorges probablement va morir executat, però la seva sort final és de fet desconeguda.
Molts d'atenesos pensaven que el suport que Atenes va donar a Amorges havia estat la causa del suport persa als espartans en la guerra del Peloponnès.

## Referències

* ↑ Shahbazi, A. Sh. «Amorges». Encyclopaedia Iranica. [Consulta: 2 juny 2021].
# Amorges II

* Cal no confondre aquest rei amb Amorges I, contemporani de Cir II de Pèrsia
Amorges (en grec antic: Ἀμόργης) va ser un rei dels saces (una branca dels escites) contemporani de Darios el Gran de Pèrsia.
El rei Darios (521-486 aC), al començament del seu regnat, va fer la guerra als escites orientals, que li van presentar tres exèrcits dirigits per tres reis, un dels quals era Amorges. Darios s'hi va enfrontar per separat: va derrotar el primer grup, va exterminar el segon i va fer presoner el tercer rei. A la inscripció de Behistun es narra el mateix fet: la data de l'expedició és el 520/519 aC; s'anomena als escites com a sakas tigraxauda, i es diu que el rei capturat es deia Skunxa. Tot i diferències menors, les dues versions són, en general, prou similars.

## Referències

* ↑ Poliè, Strategica, VII 11.6.
* ↑ Shahbazi, A, Sh. «Amorges». Encyclopaedia Iranica. [Consulta: 2 juny 2021].
# Andrei Krasilnikau

Andrei Krasilnikau (Brest, 25 d'abril del 1989) és un ciclista belarús, professional des del 2011 i actualment a l'equip Holowesko Citadel. Del seu palmarès destaquen dos Campionats nacionals en ruta.

## Palmarès

* 2009
** Vencedor d'una etapa a la Copa de les Nacions Vila de Saguenay
* 2013
** Campió de Belarús en ruta
* 2015
** Campió de Belarús en ruta

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Alyxieae

Alyxieae és una tribu de la subfamília de les Rauvolfioideae que pertany a la família de les Apocynaceae. Comprèn 8 gèneres.

## Gèneres

* Alyxia Banks ex R. Br.
* Chilocarpus Blume
* Condylocarpon Desf.
* Discalyxia Markgr. = Alyxia Banks ex R. Br.
* Gynopogon J. R. Forst. & G. Forst. = Alyxia Banks ex R. Br.
* Lepinia Decne.
* Lepiniopsis Valeton
* Neokeithia Steenis = Chilocarpus Blume
* Paralstonia Baill. = Alyxia Banks ex R. Br.
* Plectaneia Thouars
* Pteralyxia K. Schum.
* Rhipidia Markgr. = Condylocarpon Desf.

## Referències

* ↑ USDA, ARS, National Genetic Resources Program. Germplasm Resources Information Network - (GRIN) [Base de Dades en Línia]. National Germplasm Resources Laboratory, Beltsville, Maryland. URL: http://www.ars-grin.gov/cgi-bin/npgs/html/gnlist.pl?1683 (25 de novembre de 2013)

## Enllaços externs

* USDA: GRIN Taxonomy for Plants (21 de març de 2006)
# Angolo Terme

Angolo Terme és un municipi italià de la província de Brescia, a la regió de Llombardia.

## Referències

* ↑ Comuni-Italiani.it. «Elenco Comuni Provincia di Brescia» (en italià). [Consulta: 14 febrer 2021].
# Armand David

El sacerdot Armand David, nom complet: Jean-Pierre-Armand David Halsouet (Ezpeleta, 7 de setembre de 1826 – París 10 de novembre de 1900) va ser un missioner catòlic i un zoòleg i botànic.
Nascut a Ezpeleta, prop de Baiona, al País Basc del Nord, va entrar a la Congregació de la Missió el 1848. Es va ordenar sacerdot el 1862. En mostrar grans coneixements d'història natural i va ser enviat a Beijing, on va recollir material per a un museu d'història natural, principalment de zoologia, però també de botànica, geologia, i paleontologia.
Per petició del govern francès importants espècimens van ser enviats a París. El Museu Nacional d'Història Natural de França el va comissionar perquè explorés la Xina. Va trobar a la Xina 200 espècies d'animals silvestres, 63 d'ells desconeguts per la ciència i entre els ocells 65 no s'havien descrit abans que ho fes ell. Entre les espècies de rhododendrons en va recollir 52 de noves i unes quaranta del gènere Primula.
El més remarcable dels animals que va identificar David van ser el panda gegant i el cérvol del Pare David que actualment només es troba en zoològics.

## Referències

* ↑ «Armand David» (en anglès). Catholic Encyclopedia.
* ↑ Scott, Bernard «Père Jean Pierre Armand David CM» (pdf) (en anglès). CM Global, 8, 2008, pàg. 44-106. Arxivat de l'original el 2016-03-03 [Consulta: 11 octubre 2015]. Arxivat 2016-03-03 a Wayback Machine.
# Arquip

* Per a altres significats, vegeu «Arquip (desambiguació)».
Arquip o Arquippos (en llatí Archippus, en grec antic Ἄρχιππος "Arkhippos") fou un militar grec que juntament amb Andrònides es va presentar a Dieu (Dieos), cap dels aqueus, per oferir la pau de part de Roma l'any 146 aC. Dieu el va fer presoner però el va alliberar contra el pagament d'un rescat.
Un altre Arquippos, també militar grec, és mencionat per Titus Livi com el cap dels aqueus que van expulsar la guarnició que tenia a Argos el tirà Nabis el 194 aC, però és un personatge diferent.

## Referències

* ↑ Polibi. Històries, XL, 5
* ↑ Titus Livi. Ab Urbe Condita XXXIV, 40
* ↑ Archippus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 273
# András Törő

András Törő (Budapest, 10 de juliol de 1940) és un piragüista en aigües tranquil·les hongarès de naixement, però estatunidenc d'adopció, ja retirat, que va competir durant les dècades de 1960 i 1970.
Durant la seva carrera esportiva va prendre part en quatre edicions dels Jocs Olímpics d'Estiu, el 1960, 1964, 1972 i 1976. El 1960 als Jocs de Roma, formant parella amb Imre Farkas, guanyà la medalla de bronze en la prova del C-2, 1.000 metres del programa de piragüisme. També destaca una quarta posició en la prova del C-1, 1.000 metres als Jocs de Tòquio de 1964. A la fi d'aquests Jocs va desertar als Estats Units, país pel qual va competir, sense sort, en dos Jocs Olímpics més després d'aconseguir la nacionalitat estatunidenca el 1971.
Una vegada retirat es va convertir en director esportiu. Després dels Jocs Olímpics de Los Angeles de 1984 fou secretari del Comitè Olímpic dels Estats Units. El 1986 va poder tornar al seu país per primera vegada des de la seva deserció.

## Referències

* ↑ «Olympedia – András Törő». [Consulta: 13 juny 2023].
* ↑ Attila, Ághassi. «Hazugságvizsgálat után fogadta be az USA» (en hongarès), 24-10-2014. [Consulta: 13 juny 2023].
# Antrodemus valens

Antrodemus valens és un nom científic assignat pel paleontòleg americà Joseph Leidy l'any 1870 a un fòssil molt fragmentat d'al·losàurid de la formació de Morrison. Tot i que l'espècimen molt possiblement pertanyia a un al·losaure, és impossible determinar això amb cap mena de presició per les escasses restes de l'holotip. Actualment, Antrodemus es considera un nom dubtós d'escàs valor científic.

## Referències

* ↑ Leidy J (1870). Remarks on Poicilopleuron valens, Clidastes intermedius, Leiodon proriger, Baptemys wyomingensis, and Emys stevensonianus. Proc. Acad. Nat. Sci. Philadelphia 1870: 3-5

## Enllaços externs

* The Theropod Database (anglès)
# Arisemus waidei

Arisemus waidei és una espècie d'insecte dípter pertanyent a la família dels psicòdids que es troba a Amèrica: Puerto Rico.

## Referències

* ↑ uBio (anglès)
* 1 2 R. Wagner i E. C. Masteller, 1996. New Moth Flies (Diptera: Psychodidae) and a Key to Species from Puerto Rico. Proc. Entomol. Soc. Wash., 98(3), pp. 450-464. «Enllaç».
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Anthenay

Anthenay és un municipi francès, situat al departament del Marne i a la regió del Gran Est. L'any 2007 tenia 55 habitants.

## Demografia
### Població

El 2007 la població de fet d'Anthenay era de 55 persones. Hi havia 23 famílies, de les quals 4 eren unipersonals (4 dones vivint soles i 4 dones vivint soles), 11 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 26 habitatges, 23 eren l'habitatge principal de la família i 3 eren segones residències. Tots els 26 habitatges eren cases. Dels 23 habitatges principals, 18 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 7 tenien tres cambres, 4 en tenien quatre i 12 en tenien cinc o més. 16 habitatges disposaven pel capbaix d'una plaça de pàrquing. A 10 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Anthenay el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 4 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 4 | 35 a 39 | 4 |
| 4 | 30 a 34 | 0 |
| 8 | 25 a 29 | 0 |
| 0 | 20 a 24 | 4 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 37 persones, 29 eren actives i 8 eren inactives. Les 29 persones actives estaven ocupades(18 homes i 11 dones).. De les 8 persones inactives 2 estaven jubilades, 1 estava estudiant i 5 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de construcció, 1 d'una empresa d'hostatgeria i restauració i 1 d'una entitat de l'administració pública.
L'únic servei als particulars que hi havia el 2009 era un paleta.
L'any 2000 a Anthenay hi havia 3 explotacions agrícoles que ocupaven un total de 435 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques d'Anthenay a l'INSEE.
* Évolution et structure de la population Fitxa amb el detall de dades d'Anthenay a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Telesí

Telesí és el nom dels següents personatges:
* Ponci Telesí Major, general samnita
* Ponci Telesí Menor, general samnita
* Gai Luci Telesí, cònsol l'any 66
# Locomotora de Vapor 020-04

La Locomotora de vapor 020-04 també coneguda com a Andaluces és una locomotora fabricada a Bèlgica el 1886 que es troba conservada actualment al Museu del Ferrocarril de Catalunya, amb el número de registre 00039 d'ençà que va ingressar el 1990, com una donació de la companyia Industrias CELO,. El seu estat de conservació és bo.

## Història

Aquesta locomotora va ser fabricada a Bèlgica l'any 1886. Amb una potència de 630 CV. pertanyia a un tipus de petites locomotores construïdes per a usos limitats, generalment sobre línies de reduïdes dimensions; àrees urbanes o maniobres en estacions, dipòsits i factories. Per fer aquesta tasca es necessitaven locomotores senzilles, de fàcil manteniment i limitada potència cosa que ha fet la nostra locomotora durant gairebé vuitanta anys.
La història de la locomotora comença quan va ser adquirida per la companyia Ferrocarril Urbano de Jerez de la Frontera, que més tar es va integrar a la companyia dels Ferrocarrils Andalusos sent d'aquí d'on li prové el sobrenom de Andaluces 04. Després de tota una llarga vida ferroviària en aquesta companyia, el 1942 es va vendre a la Compañía Española de Fabricación Mecánica del Vidrio (CELO), a Sant Adrià del Besòs, per moure vagons entre la factoria i l'estació de Renfe, cosa que va fer ininterrompudament fins al 1963. Des d'aquesta data va cessar la seva activitat fins que va arribar al Museu.

## Referències

* ↑ Museu del Ferrocarril, 2004:

## Bibliografia

* museu del ferrocarril de vilanova i la geltrú. catàleg.. 2004a ed.. vilanova i la geltrú: museu del ferrocarril del vilanova i la geltrú. fundación de los ferrocarriles españoles, 2004. b-10890-04. ISBN 84-95968-37-1.
* fundacion de los ferrocarriles espanoles; museu del ferrocarril de vilanova i la geltrú. museu del ferrocarril: guia. museu del ferrocarril, 1 de juliol de 1997. ISBN 9788488675408 [Consulta: 4 juny 2011].
* ddaa. 20 anys del museu del ferrocarril. vilanova i la geltrú: museu del ferrocarril, novembre de 2010. ISBN 978-84-92745-27-2.

## Enllaços externs

* Web oficial del Museu del Ferrocarril de Catalunya
# Les Closanes

Les Closanes és una masia situada en el terme municipal de Moià, a la comarca catalana del Moianès. Pertany a la parròquia de Santa Coloma Sasserra. Està situada a llevant de la vila de Moià, a migdia del punt quilomètric 31,5 de la carretera N-141c, molt a prop i a ponent de la Cova del Toll. És a la dreta del torrent del Gomar, a prop i al sud-oest de les ruïnes de la masia del Toll i al sud de la masia de Perers.
# Sfogliatella

La sfogliatella (AFI [sfɔʎa'tɛlla], plural sfogliatelle) és una delicada pasta dolça típica de la regió de Campània, a Itàlia, feta de capes de pasta fullada i típicament farcida de crema amb aroma de llimona, l'anomenada sfogliatella riccia. Hi ha altres variants farcides de nata, xocolata, crema chantilly, o confitura. Se sol menjar calenta, acabada de treure del forn, ja que presenta una aroma i gust totalment diferents de la pasta deixada refredar.
Aquest tipus de pasta va néixer el segle xvii al convent de Santa Rosa de Lima, a Conca dei Marini, província de Salern.

## Referències

* ↑ http://www.sito.regione.campania.it/agricoltura/Tipici/tradizionali/sfogliatella.htm Arxivat 2008-12-02 a Wayback Machine.
# Znaménskoie (Mordòvia)

* Per a altres significats, vegeu «Znaménskoie».
Znaménskoie (en rus: Знаменское) és un poble de la República de Mordòvia, a Rússia, segons el cens del 2010 tenia 72 habitants, pertany al municipi de Kozlovka.

## Referències

* ↑ И. К. Инжеватов. Топонимический словарь Мордовской АССР. Мордовское книжное издательство, 1987.
# Breslavka

Breslavka (en rus: Бреславка) és un poble de l'óblast de Lípetsk, a Rússia, que el 2011 tenia 485 habitants. Pertany al districte rural d'Úsman.

## Referències

* ↑ «Комсомольская правда». «В Липецкой области в селе сгорело 103 дома». Николай Боков, 30 июля 2010. Проверено 01-08-2010